Douglas Costa

Douglas Costa de Souza (sündinud 14. septembril 1990 Sapucaia do Sulis) on Brasiilia jalgpallur, kes mängib poolkaitsjana Austraalia kõrgliigaklubis Sydney.

Klubikarjäär

Grêmio
Douglas sündis Sapucaia do Sulis ja alustas jalgpallurikarjääri Grêmios. Ta liitus klubiga 11-aastaselt. Debüüdi esindusmeeskonnas tegi ta 18-aastaselt 2:1 võidumängus Botafogo vastu 4. oktoobril 2008, samas mängus lõi ta ka oma esimese värava. Grêmios mängis ta 37 mängu ja lõi kaks väravat.

Donetski Šahtar
10. jaanuaril 2010 sõlmis Douglas viieks aastaks lepingu Donetski Šahtariga, ülemineku summa oli 8 miljonit eurot."Douglas increases the height". Šahtar Donetski koduleht. 10.01.2010. Kasutatud 20.06.2015 Debüüdi tegi ta 18. veebruaril Euroopa Liiga kohtumises Inglismaa klubi Fulhami vastu. Šahtar kaotas 2:1. Esimese värava Šahtaris lõi ta 14. märtsil 2010 Metalist Harkivile."Shakhtar vs Metalist 2–1". Kasutatud 20.06.2015

Aastatel 2010–2014 võitis ta viiel korral Ukraina liiga (2010, 2011, 2012, 2013, 2014), kolmel korral Ukraina karika (2011, 2012, 2013) ja kolmel korral Ukraina superkarika (2011, 2013, 2014). Kokku mängis ta Ukraina klubis 141 mängu ja lõi 29 väravat.

Müncheni Bayern
1. juulil 2015 avalikustas Müncheni Bayern, et Douglas Costa on sõlminud viie aasta pikkuse lepingu. Üleminek Donetski Šahtarist oli väärt 30 miljonit eurot ja oli klubi ajaloo hinnalt neljas ost. Costa sai särginumbri 11, mis enne kuulus Xherdan Shaqirile.

Koondisekarjäär
Douglas Costa mängis Brasiilia alla 20-aastaste koondises 2009. aasta Lõuna-Ameerika meistrivõistlustel ja juunioride maailmameistrivõistlustel. Ta tuli Lõuna-Ameerika juunioride meistriks ja võitis juunioride maailmameistrivõistlustel hõbemedali.

Debüüdi Brasiilia rahvuskoondises tegi ta 12. novembril 2014 sõprusmängus Türgiga. Esimese värava lõi ta rahvuskoondises 2015. aasta Copa América esimeses alagrupimängus Peruu vastu.

Ta kuulus Brasiilia koondisse 2018. aasta maailmameistrivõistlustel.

Saavutused
Donetski Šahtar
 Ukraina meister (5): 2010, 2011, 2012, 2013, 2014
 Ukraina karikavõitja (3): 2011, 2012, 2013
 Ukraina superkarikavõitja (3): 2010, 2012, 2013
Müncheni Bayern
 Saksamaa meister (3): 2015–16, 2016–17, 2020–21
 DFB-Pokal (1): 2015–16
 Klubide maailmameistrivõistlused (1): 2020
Juventus
Itaalia meister (3): 2017–18, 2018–19, 2019–20
Coppa Italia (1): 2017–18
Supercoppa Italiana (1): 2018
Fluminense
Recopa Sudamericana: 2024

Brasiilia U20
U20 Lõuna-Ameerika jalgpalli meistrivõistlused (1): 2009

 Viited 

 Välislingid 

Kategooria:Brasiilia jalgpallurid
Kategooria:Grêmio Foot-Ball Porto Alegrense mängijad
Kategooria:Donetski Šahtari mängijad
Kategooria:Müncheni Bayerni mängijad
Kategooria:Torino Juventuse mängijad
Kategooria:Los Angeles Galaxy jalgpallurid
Kategooria:Fluminense Football Clubi mängijad
Kategooria:Sydney FC mängijad
Kategooria:Campeonato Brasileiro Série A mängijad
Kategooria:Bundesliga mängijad
Kategooria:Serie A mängijad
Kategooria:Major League Socceri mängijad
Kategooria:A-League'i mängijad
Kategooria:Sündinud 1990